Atlas liečivých rastlín - Macků, Jan; Krejča, Jindřich (Bratislava Veda, 1987)
Publikácia ľahkým a pohodlným spôsobom umožňuje rozšíriť znalosti o liečivých rastlinách medzi najširšími vrstvami nášho ľudu. Ide o dôležitú skupinu rastlín, ktorá má veľký zdravotnícky a hospodársky význam a je súčasťou bohatstva štátu. Poznať všetky liečivé rastliny alebo aspoň tie, ktoré rastú v našom najbližšom okolí, porovnávať rozmanitosť, účelnosť a krásu ich orgánov dnes už nepovažujeme za doménu špecialistov botanikov-farmaceutov, ale za súčasť všeobecného vzdelania každého z nás. Najmä ak si uvedomíme, že mnohé z týchto rastlín sú v dôsledku priemyselno-technického pokroku čoraz zriedkavejšie. Ohrozenie niektorých liečivých rastlín je v našich prírodných podmienkach už aktuálne, niektoré sú právnymi opatreniami zaradené medzi úplne či čiastočne ohrozené rastliny. I napriek tomu, že sú zobrazené v publikácii, ich zber vo voľnej prírode je zakázaný.
Keywords: česká literatúra; liečivé rastliny -- atlas; atlasy; populárno-náučné publikácie